Rabat

Rabat la xe la cavedal del regno del Maroco. La xe costruia a l’estuario del fiume stagionale (uadi) Bou Regreg. El porto el ga perso importansa parché no el permete l’aceso a navi de ultima generasion. La sede del governo, de le ambasade e el turismo continua a darghe importansa a la sità, che la xe pi picola de la pi famosa Casablanca.

 Storia 
El vilagio de Chellah el xe stà fondà su le rive del Bou Regreg in tel secolo III a.C. I romani i ga tolto el control de la region in tel 40 d.C. e costruio la sità de Sala Colonia. En tel 250, i berberi i ga tolto el control de la sità e, in tel secolo XI, i la ga trasformà in un porto militare par atacar la Spagna. A sto tempo la sità la xera ciamada Ribatu el Fath, forteza de la vitoria, el nome Rabat el vien da sto nome.
El califo Moulay Yacob el ga spostà qi la cavedal del califato del Maroco e scominsià a costruir la pi grande moschea de l’islam. Dopo la so morte, la costruzion la xe stà fermà. Ancò se pol vedar le roine de la moschea e la tore de Hasan. Co la morte del califo, la dinastia de i Almohadi la ga perso forsa e Rabat la xe diventà na sità sensa importansa.
En tel 1627, Rabat la ga formà la Republica de Bou Regreg co la sità de Salé. La repùblega la xera controlada da i pirati. La repùblega la xe durà fin al 1818. En tel 1912, i francexi i ga invaso el Maroco e portà la cavedal da Fez a Rabat. El Maroco el xe rivà a l’indipendensa in tel 1965 e el re Mohamed V l’è restà a Rabat.

Categoria:Maroco